Last saved by: Žideková Alena

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 712/16/5511-12	Žilina  23.01.2017
EEČ: 2-43-55-2017

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: XXXXX XXXXX XXXXX, Slovensko 
Obsahom zmieru je:
Peňažná suma určená na všeobecne prospešné účely: 250,-- € 
Konkrétny adresát peňažnej sumy určenej na všeobecne prospešné účely: združeniu Náruč - pomoc deťom v kríze, Zádubnie 56, 010 03 Žilina.
 
Suma odovzdaná štátu na peňažnú pomoc obetiam trestnej činnosti: 250,-- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Odd.výkonu služby DI OR PZ Žilina pod spisovou značkou ORP-211/DI-ZA-2016.

na tom skutkovom základe, že: 
    dňa 14.10.2016 o 11:00 h viedol osobné motorové vozidlo zn. Ford Focus, evidenčné číslo XXXXX po  jednosmernej komunikácií v meste Žilina, ulici Jána Milca a vošiel do križovatky z vedľajšej cesty, pričom pri odbočovaní vľavo smerom na ulicu 1. mája  sa nevenoval plne vedeniu vozidla a sledovaniu situácie v cestnej premávke, nedal prednosť chodcovi prechádzajúcemu cez priechod pre chodcov, následkom čoho došlo ku stretu vozidla  ľavou prednou časťou s chodcom XXXXX, ktorý šiel po priechode pre chodcov na ulici 1. mája v smere chôdze od  Železničnej polikliniky k SAD nástupišťu a z nedbanlivosti mu spôsobil zlomeninu krčku ramennej kosti vpravo bez posunu s okrajovým odlomením veľkého hrboľa a pomliaždenie predkolenia vľavo, ktoré zranenia si vyžiadali práceneschopnosť v trvaní do 42 dní,
             pričom vodič XXXXX XXXXX. svojím konaním porušil  ustanovenie § 4 ods. 1, písm. c), f) Zákona č. 8/2009 Z. z. o cestnej premávke.. 
 
Odôvodnenie:
Poverený príslušník PZ,  ODI  Žilina,  uznesením pod sp. zn. ORP-211/DI-ZA-2016 dňa 14.10.2016 začal trestné stíhanie a súčasne  vzniesol obvinenie  XXXXX XXXXX pre prečin ublíženia na zdraví podľa § 158  Trestného zákona. 

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodeným je zrejmá z dohody uzatvorenej dňa 18. 01. 2017 na Okresnom súdu  v Žiline.

Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodeným dobrovoľne.

Výška peňažnej sumy určenej na verejnoprospešné účely bola stanovená na 500,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 % združeniu Náruč - pomoc deťom v kríze, Zádubnie 56, 010 03 Žilina, IČO: 36138665, účet vedený v Slovenskej sporiteľmi a.s., XXXXX

   Pričom  suma 500,--€ bola dňa  18.01.2017 poukázaná na účet Krajskej prokuratúry v Žiline č. XXXXX

      Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky. V evidenčnej karte vodiča má päť záznamov staršieho dáta, posledný z roku 2015, kedy mu bola uložená pokuta vo  výške 10,--€ za prekročenie maximálnej povolenej rýchlosti.

      Na základe uvedeného som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor